Publication: Magyar Közlöny
Issue: MK-2011-72 (Year: 2011, Number: 72)
Era: contemporary
Section: A távhõszolgáltatásról szóló 2005. évi XVIII. törvény végrehajtásáról szóló 157/2005. (VIII. 15.) Korm. rendelet
Paragraph Index: 657

(7) A díjmegosztási arányok utólagosan csak számítási hiba esetén, a tulajdonosi közösség képviselõjének a távhõszolgáltatóhoz írásban történt bejelentésére módosíthatók. A díjmegosztási arányok utólagos módosításáról szóló bejelentésrõl, a díjmegosztási arányok utólagos módosításáról, a módosítás okáról, tartalmáról és hatásairól a tulajdonosi közösség képviselõje tájékoztatja a díjfizetõket. A távhõszolgáltatók által üzemeltetett honlap és a Távhõszolgáltatási Közüzemi Szabályzat 17/I. § Az általános közüzemi szerzõdés alapján 1000 vagy annál több díjfizetõt ellátó távhõszolgáltató elektronikus információs rendszert (a továbbiakban: honlapot) mûködtet. Az egy adott évre vonatkozó információkat a távhõszolgáltató legalább az adott évet követõ második év végéig köteles honlapján hozzáférhetõ módon megõrizni. A távhõszolgáltató ügyfélszolgálatán hozzáférhetõvé kell tenni az általa mûködtetett honlapon található információkat.”

Source: https://magyarkozlony.hu/hivatalos-lapok/aedaea8c15811bc8de1655e3d66de421792eb24d/dokumentumok/16391d48fd9e39df1a7dfb6f233f20785b9cd2ce/letoltes